text: Stjålet bil brændt af - og kørt i å
  29 april 2011 kl. 07.56
  En stjålet bil blev brændt af ved fire-tiden i morges - og kørt i Kongeåen ved Villebøl bro på rute 32 øst for Ribe.
  Bilen, en VW Polo, blev stjålet torsdag eftermiddag i Hjordrup. Og alarmen lød kl. 4.03 i morges. Brandvæsenet fik slukket ilden i bilen, som stod halvt nede i Kongeåen. 
  Bilen blev hurtigt bjærget for at undgå forurening af åen efter branden. 
  Politiet har ingen spor af gerningsmændene. Det vides heller ikke, om bilen er kørt i åen - og derefter stukket i brand? Eller om det er en ny måde at skaffe sig af med en stjålet bil?
  